stanford-oval/wikipedia huggingface dataset:
โทนี สตาร์ก (จักรวาลภาพยนตร์มาร์เวล)

| โทนี สตาร์ก |
| --- | --- |
ตัวละครใน จักรวาลภาพยนตร์มาร์เวล
ปรากฏครั้งแรก: ไอรอนแมน มหาประลัย คน เกราะ เหล็ก (2008)
เค้าโครงจาก: ไอรอนแมน โดย สแตน ลี ลาร์รี ลีเบอร์ ดอน เฮ็ก แจ็ก เคอร์บี
ดัดแปลงโดย:   มาร์ค เฟอร์กัสฮอว์ก ออสต์บี  อาร์ต มาร์คัมแมตต์ ฮอลโลเวย์ 
แสดงโดย:   รอเบิร์ต ดาวนีย์ จูเนียร์  ดาวิน แรนซอม (วัยเด็ก) 
ข้อมูลตัวละครในเรื่อง
ชื่อเต็ม: แอนโทนี่ เอ็ดเวิร์ด สตาร์ค
นามแฝง: ไอรอน แมน
อาชีพ:   ผู้อุปการะของ อเวนเจอร์  หัวหน้าอเวนเจอร์ส  ซีอีโอของสตาร์กอินดัสทรี  ที่ปรึกษาของชีลด์  ที่ปรึกษาของปีเตอร์ ปาร์กเกอร์  ผู้ผลิตอาวุธ 
สังกัด:   อเวนเจอร์ส  แดเมจ คอนโทรล  ชีลด์  สตาร์กอินดัสทรี 
ครอบครัว:   โฮเวิร์ด สตาร์ค (พ่อ)  มาเรีย สตาร์ค (แม่) 
คู่สมรส: เปปเปอร์ส พอตต์ส
บุตร: มอร์แกน สตาร์ค
สัญชาติ: อเมริกัน
แอนโทนี เอ็ดเวิร์ด สตาร์ค (อังกฤษ: Anthony Edward Stark) เป็นตัวละครที่สวมบทบาทโดย โรเบิร์ต ดาวนีย์ จูเนียร์ ในภาพยนตร์แฟรนไชส์จักรวาลภาพยนตร์มาร์เวล (MCU) ซึ่งสร้างจากตัวละครของมาร์เวลคอมิกส์ที่มีชื่อเดียวกัน ซึ่งรู้จักกันทั่วไป โดยรู้จักทั่วไปด้วยอัตลักษณ์ของเขาว่า ไอรอนแมน ในภาพยนตร์เรื่องนี้สตาร์กเป็นนักอุตสาหกรรม นักประดิษฐ์อัจฉริยะ ฮีโร่และอดีตเพลย์บอย ซึ่งดำรงตำแหน่งซีอีโอของ Stark Industries ในตอนต้นของซีรีส์เขาเป็นผู้ผลิตอาวุธชั้นนำให้กองทัพสหรัฐจนกระทั่งเขาเปลี่ยนใจและเปลี่ยนเส้นทางความรู้ทางเทคนิคของเขาไปสู่การสร้างชุดเกราะที่ใช้ยานยนต์ซึ่งเขาใช้เพื่อป้องกันผู้ที่จะคุกคามความสงบโดยทั่วโลก
สตาร์กเป็นหนึ่งในบุคคลสำคัญของจักรวาลภาพยนตร์มาร์เวล โดยปรากฏตัวในภาพยนตร์ 9 เรื่องนับตั้งแต่ที่เขาปรากฏตัวในเรื่อง ไอรอนแมน มหาประลัย คน เกราะ เหล็ก (2008) ตัวละครและดาวนีย์ได้รับการยกย่องว่าช่วยประสาน จักรวาลภาพยนตร์มาร์เวล ในฐานะแฟรนไชส์มูลค่าหลายพันล้านดอลลาร์โดยวิวัฒนาการของสตาร์กมักถูกมองว่าเป็นส่วนสำคัญของซีรีส์
ไอรอนแมนปรากฏตัวในภาพยนตร์ของตัวเอง (มหาประลัยคนเกราะเหล็ก ,มหาประลัยคนเกราะเหล็ก 2 ,มหาประลัยคนเกราะเหล็ก 3) รวมถึงภาพยนตร์ที่รวมพลซูเปอร์ฮีโร่หลายคนเอาไว้ (ดิ อเวนเจอร์ส, อเวนเจอร์ส: มหาศึกอัลตรอนถล่มโลก, อเวนเจอร์ส: มหาสงครามล้างจักรวาล, อเวนเจอร์ส: เผด็จศึก) หรือภาพยนต์เดี่ยวของซูเปอร์ฮีโร่คนอื่น (กัปตันอเมริกา: ศึกฮีโร่ระห่ำโลก, สไปเดอร์แมน: โฮมคัมมิ่ง)
วัดบางพูดใน

| วัดบางพูดใน |
| --- | --- |

ชื่อสามัญ: วัดบางพูดใน, วัดสานทอง
ที่ตั้ง: เลขที่ 116 หมู่ที่ 1 ถนนสุขาประชาสรรค์ 2 ตำบลปากเกร็ด อำเภอปากเกร็ด จังหวัดนนทบุรี 11120  โทร 083 555 7290
ประเภท: วัดราษฎร์
นิกาย: มหานิกาย
เจ้าอาวาส: พระอธิการวินิจ ธมมฺโชโต
 สถานีย่อยพระพุทธศาสนา
วัดบางพูดใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 ตำบลปากเกร็ด อำเภอปากเกร็ด จังหวัดนนทบุรี
วัดบางพูดใน เดิมมีชื่อว่า วัดสานทอง สร้างโดยชาวมอญเมื่อ พ.ศ. 2369 ในสมัยพระบาทสมเด็จพระนั่งเกล้าเจ้าอยู่หัว ต่อมาเปลี่ยนชื่อมาเป็น "วัดบางพูดใน" เนื่องจากตั้งอยู่ติดกับคลองบางพูดและเพื่อมิให้เกิดความสับสนกับวัดบางพูดนอกซึ่งตั้งอยู่ต้นคลองด้านนอก
อาคารเสนาสนะได้แก่ อุโบสถ สร้างเมื่อ พ.ศ. 2369 มี 1 ประตู และหน้าต่างด้านซ้าย 4 บาน ด้านขวา 4 บาน ภายในประดิษฐานพระประธาน เป็นพระพุทธรูปปางมารวิชัย สร้างเมื่อ พ.ศ. 2491 ศาลาการเปรียญ สร้างเมื่อ พ.ศ. 2535 เป็นอาคารคอนกรีตเสริมเหล็กทรงไทย 2 ชั้น ภายในมีพระประธานเป็นพระพุทธรูปปางมารวิชัย สร้างเมื่อ พ.ศ. 2535 หอสวดมนต์ สร้างเมื่อ พ.ศ. 2500 กุฏิสงฆ์ เป็นอาคารไม้และอาคารคอนกรีตเสริมเหล็ก วิหาร สร้างเมื่อ พ.ศ. 2506 เป็นอาคารคอนกรีตเสริมเหล็ก ศาลาอเนกประสงค์ สร้างเมื่อ พ.ศ. 2538 และศาลาบำเพ็ญกุศล สร้างด้วยคอนกรีตเสริมเหล็ก ด้านหลังมีวิหารพระใหญ่และพระพุทธรูปเรียงรายอยู่ซ้ายขวาขององค์พระประธาน ภายในวัดมีศาลาวิหารของพระเกจิอาจารย์มากมาย เช่น วิหารพระครูนนทศิลวัตร (หลวงพ่อเป้า ทีปโก) พระเกจิชื่อดังและเจ้าอาวาสระหว่าง พ.ศ. 2479–2523 นอกจากนั้นยังมีเจดีย์ทรงเครื่องย่อมุมไม้สิบสอง มณฑปพระพุทธบาทจำลอง หอระฆัง และห้องพิพิธภัณฑ์ที่รวบรวมมรดกของวัดตั้งแต่สร้างวัดเป็นต้นมา
คันทรี (แนวดนตรี)

| คันทรี |
| --- | --- |
แหล่งกำเนิดทางรูปแบบ: ดนตรีโอลก์ไทม์, กอสเปล, และ อัลโกล-เซลติก
แหล่งกำเนิดทางวัฒนธรรม: ต้นศตวรรษที่ 20 ทางใต้ของสหรัฐอเมริกาโดยเฉพาะใน แอพพาลาเชีย, (เทนเนสซี, เวอร์จิเนีย, เวสต์เวอร์จิเนีย, และ เคนทักกี)
เครื่องบรรเลงสามัญ: กีตาร์ - ไวโอลิน - กีตาร์เหล็ก - โดโบล - ฮาร์โมนิกา - กีตาร์เบส - ฟิดเดิล - กลอง - แมนโดลิน - แบนโจ
รูปแบบอนุพันธุ์: บลูกราส, แดนส์แลนด์, ร็อกแอนด์โรล, ร็อก, คันทรีร็อก,  เซาเทิร์นร็อก
แนวย่อย
เบเกอร์สฟิลด์ซาวด์ - บลูกราส - โคลสฮาร์โมนี - ฮองกีท็องค์ - จั๊กแลนด์ - ลับบ็อกซาวด์ - แนชวิลซาวด์ - นีโอเทรดิชันนัลคันทรี - เอาต์ลอว์คันทรี - เรดเดิร์ต - เท็กซัสคันทรี
แนวประสาน
อัลเทอร์เนทีฟคันทรี -  คันทรีร็อก - ไซโคบิลลี - ร็อกอะบิลลี - คาวพังก์ - คันทรี-แร็ป - คันทรีป็อป - เวสเทิร์นสวิง
ดนตรีคันทรี (อังกฤษ: country music) เป็นแนวเพลงที่มีต้นกำเนิดจากภาคใต้และตะวันตกเฉียงใต้ของสหรัฐอเมริกา เริ่มมีการผลิตขึ้นครั้งแรกในช่วงทศวรรษ 1920 โดยดนตรีคันทรีมุ่งเน้นไปที่การขับร้องเรื่องราวเกี่ยวกับชีวิตของชนชั้นแรงงานและผู้ใช้แรงงานในอเมริกาเป็นหลัก
ดนตรีคันทรีเป็นที่รู้จักในด้านเพลงบัลลาดและเพลงเต้นรำ (เช่น "ฮองกีทองก์มิวสิก") ซึ่งมีรูปแบบที่เรียบง่าย เนื้อเพลงแนวพื้นบ้าน และการประสานเสียง มักมาพร้อมกับเครื่องดนตรี เช่น แบนโจ ฟิดเดิล หีบเพลงปาก และกีตาร์หลากหลายประเภท ไม่ว่าจะเป็นกีตาร์โปร่ง กีตาร์ไฟฟ้า กีตาร์เหล็ก และกีตาร์เรโซเนเตอร์ แม้ว่าดนตรีคันทรีจะมีรากฐานหลักมาจากดนตรีโฟล์กของอเมริกาหลายรูปแบบ เช่น ดนตรีโอลด์ไทม์ และดนตรีแอปพาเลเชียน แต่แนวเพลงนี้ก็ได้รับอิทธิพลสำคัญจากประเพณีดนตรีอื่น ๆ เช่น ดนตรีเม็กซิกัน ไอริช และฮาวาย นอกจากนี้ โหมดบลูส์จากดนตรีบลูส์ยังถูกนำมาใช้ตลอดประวัติศาสตร์ของดนตรีคันทรีอีกด้วย
ดนตรีคันทรีเคยถูกเรียกว่า "ดนตรีฮิลบิลลี" ก่อนที่คำว่า "คันทรีมิวสิก" จะได้รับความนิยมในช่วงทศวรรษ 1940 แนวเพลงนี้ได้รวมดนตรีเวสเทิร์นเข้าไปด้วย ซึ่งพัฒนาเคียงข้างกับดนตรีฮิลบิลลีจากรากฐานที่คล้ายกันในช่วงกลางศตวรรษที่ 20 แนวดนตรีเวสเทิร์นร่วมสมัย ได้แก่ เท็กซัสคันทรี เรดเดิร์ต และดนตรีที่ได้รับอิทธิพลจากชาวสเปนและเม็กซิกัน-อเมริกัน เช่น เทฆาโน (Tejano) และดนตรีนิวเม็กซิโก ซึ่งยังคงดำรงอยู่ควบคู่ไปกับวัฒนธรรมดั้งเดิมของชนพื้นเมือง
ในปี 2009 ดนตรีคันทรีเป็นแนวเพลงที่มีผู้ฟังมากที่สุดในช่วงเวลาเร่งด่วนยามเย็นทางสถานีวิทยุของสหรัฐอเมริกา และเป็นแนวเพลงที่ได้รับความนิยมเป็นอันดับสองในช่วงเวลาเร่งด่วนยามเช้า
ต้นกำเนิด

องค์ประกอบหลักของดนตรีคันทรีสมัยใหม่มีรากฐานมาจากประเพณีดนตรีในภาคใต้และตะวันตกเฉียงใต้ของสหรัฐอเมริกา โดยดนตรีคันทรีเริ่มเป็นที่ยอมรับในวงการเพลงป็อปของอเมริกาในช่วงปี 1920 ซึ่งเป็นยุคแรกของการบันทึกเสียง ตามที่นักประวัติศาสตร์ดนตรีคันทรี บิล ซี. มาโลน กล่าวไว้ว่า ดนตรีคันทรีถูก "แนะนำให้โลกได้รู้จักในฐานะปรากฏการณ์ของภาคใต้"
การอพยพเข้าสู่เทือกเขาแอปพาเลเชียนทางตอนใต้ของสหรัฐอเมริกาตะวันออกเฉียงใต้ได้นำเอาดนตรีโฟล์กและเครื่องดนตรีจากยุโรปและบริเวณเมดิเตอร์เรเนียนมาด้วยเป็นเวลากว่า 300 ปี และพัฒนากลายเป็นดนตรีแอปพาเลเชียน เมื่อประเทศขยายตัวไปทางตะวันตก แม่น้ำมิสซิสซิปปีและรัฐลุยเซียนากลายเป็นจุดเชื่อมโยงของดนตรีคันทรี ก่อให้เกิดดนตรีเคจุน (Cajun music) ในภาคตะวันตกเฉียงใต้ของสหรัฐอเมริกา เทือกเขาร็อกกี ดินแดนชายแดนอเมริกัน และแม่น้ำรีโอแกรนด์ได้เป็นฉากหลังของบทเพลงของชนพื้นเมืองอเมริกัน เพลงเม็กซิกัน และเพลงคาวบอย ซึ่งนำไปสู่การพัฒนาดนตรีนิวเม็กซิโก และดนตรีเวสเทิร์น ซึ่งมีความเชื่อมโยงโดยตรงกับแนวดนตรี เรดเดิร์ต เท็กซัสคันทรี และเทฆาโน ในภูมิภาคเอเชียแปซิฟิก เสียงกีตาร์เหล็กที่เป็นเอกลักษณ์ของดนตรีคันทรีมีต้นกำเนิดจากดนตรีฮาวาย
ซุเลย์มาน อาลาฟีลิป

ซุเลย์มาน อาลาฟีลิป (ฝรั่งเศส: Souleyman Alaphilippe; เกิด 30 มิถุนายน ค.ศ. 2003) เป็นนักกีฬาเทควันโดชาวฝรั่งเศส
อาชีพ

ซุเลย์มาน อาลาฟีลิปได้รับเหรียญเงินในประเภทน้ำหนักไม่เกิน 63 กก. ในการแข่งขันชิงแชมป์ยุโรป 2022 ที่แมนเชสเตอร์ จากนั้นจึงได้เหรียญทองแดงในการแข่งขันประเภทเดียวกันในยูโรเปียนเกมส์ 2023 ที่กรากุฟ
ในช่วงต้นพฤษภาคม ค.ศ. 2024 คณะกรรมการโอลิมปิกฝรั่งเศสประกาศว่าฟีลิปจะเป็นส่วนหนึ่งของกลุ่มตัวแทนฝรั่งเศสในโอลิมปิกฤดูร้อน 2024 ที่ปารีส
แหล่งข้อมูลอื่น

{{TaekwondoData}} template missing ID and not present in Wikidata.
สกาวใจ พูนสวัสดิ์

| สกาวใจ พูนสวัสดิ์ |
| --- | --- |
ชื่อเกิด: สกาวใจ พูนสวัสดิ์
เกิด: 10 สิงหาคม พ.ศ. 2519 (48 ปี) จังหวัดภูเก็ต ประเทศไทย
คู่สมรส: อาทิตย์ ศรีพาเพลิน (2557–ปัจจุบัน)
บุตร: 1 คน
อาชีพ:  นักแสดง  พิธีกร  นักธุรกิจ  นักการเมือง 
ปีที่แสดง: พ.ศ. 2536–ปัจจุบัน
ผลงานเด่น: หม่อมราชวงศ์หญิงภาวิณีจรัสเรือง (คุณหญิงเล็ก) – บ้านทรายทอง (2543)  พิมลภา (พิม) – ทางผ่านกามเทพ (2544)  กิมหงส์ (หงส์) – ดงดอกเหมย (2546)  หม่อมเจ้าหญิงวิไลเลขา (ท่านหญิงแต้) – แต่ปางก่อน (2548)  มณี พิทักษ์เทวา / หม่อมหลวงมารตี เทวพรหม (คุณมารตี) – ดวงใจเทวพรหม (2567)  จงรัก - เทียนซ่อนแสง (2567) 
โทรทัศน์ทองคำ: นักแสดงสมทบหญิงดีเด่น พ.ศ. 2544 – ทางผ่านกามเทพ พ.ศ. 2546 – ดงดอกเหมย พ.ศ. 2548 – แต่ปางก่อน
สกาวใจ พูนสวัสดิ์ (เกิด 10 สิงหาคม พ.ศ. 2519) ชื่อเล่น อ๋อม เป็นนักแสดงและพิธีกรชาวไทย และ ที่ปรึกษารัฐมนตรีว่าการกระทรวงวัฒนธรรมในรัฐบาลเศรษฐา ทวีสิน และ รัฐบาล แพทองธาร ชินวัตร
ประวัติ

สกาวใจ พูนสวัสดิ์ ชื่อเล่น อ๋อม เกิดเมื่อวันที่ 10 สิงหาคม พ.ศ. 2519  เกิดที่อำเภอกะทู้ จังหวัดภูเก็ต บิดาเป็นชาวภูเก็ต ชื่อนายสิทธิ์ พูนสวัสดิ์ ส่วนมารดาเป็นชาวสุราษฎร์ธานี ชื่อนางหวานใจ  สำเร็จการศึกษาระดับปริญญาตรีจากคณะมนุษยศาสตร์ มหาวิทยาลัยรามคำแหง และระดับปริญญาโทจากคณะวารสารศาสตร์และสื่อสารมวลชน มหาวิทยาลัยธรรมศาสตร์ เข้าวงการบันเทิงจากการประกวด coffe mate stage challenge 1993 มีผลงานแสดงละครเรื่องแรกคือ เทพบุตรสุดเวหา โดยรับบทเป็นนางเอกในช่วงแรก ภายหลังไปพลิกบทเป็นนางร้ายซึ่งประสบความสำเร็จมากกว่า หนึ่งในผลงานที่สร้างชื่อคือละครเรื่อง  บ้านทรายทอง โดยรับบทเป็นหญิงเล็ก
ปัจจุบันยังคงรับงานแสดงและเป็นเจ้าของบริษัท กาวใจ จำกัด
ชีวิตส่วนตัว ปัจจุบันสมรสกับ อาทิตย์ ศรีพาเพลิน (เอ) ในวันที่ 25 ธันวาคม พ.ศ. 2557 หลังจากคบหาดูใจกันมา 12 ปี
ปัจจุบัน สกาวใจ ได้ให้กำเนิดบุตรชายหนึ่งคนมีชื่อว่า จอมทัพ พูนสวัสดิ์ ชื่อเล่น ไอเฟล (แต่ส่วนมากเรียกจอมทัพ) คลอดเมื่อวันที่ 7 กรกฎาคม พ.ศ. 2560 (7 ปี)
การศึกษา

ปริญญาตรี คณะมนุษย์ศาสตร์ สาขาสื่อสารมวลชน มหาวิทยาลัยรามคำแหง
ปริญญาโท คณะวารสารศาสตร์และสื่อสารมวลชน มหาวิทยาลัยธรรมศาสตร์
มัธยมศึกษา ที่โรงเรียนศรีพฤฒา
โรงเรียนอนุบาลจินดาวิทย์
จุดยืนทางการเมือง

เธอประกาศตัวสนับสนุนการเคลื่อนไหวของม็อบราษฎร เธอได้แสดงความเห็นทางการเมืองโดยโจมตีรัฐบาลพลเอกประยุทธ์ จันทร์โอชา อยู่บ่อยครั้ง จนเธอถูกผู้ที่สนับสนุนรัฐบาลคุกคามและด่าทอจนล่าสุถถึงขั้นขู่ฆ่าในสื่อออนไลน์ จากนั้นเธอได้แคปข้อความดังกล่าวแล้วโพสท์ลงบนอินสตาแกรมส่วนตัว และเธอได้เข้าแจ้งความกับตำรวจให้ดำเนินคดีตามกฎหมาย อีกทั้งเธอยังสนับสนุน ดร.ชัชชาติ สิทธิพันธุ์ ในการเลือกตั้งผู้ว่าราชการกรุงเทพมหานครอีกด้วย
วันที่ 6 กุมภาพันธ์ พ.ศ. 2566 เธอได้เป็นสมาชิกพรรคเพื่อไทยและว่าที่ผู้สมัครสมาชิกสภาผู้แทนราษฎรของพรรคเพื่อไทย เขตสะพานสูง โดย นพ.ชลน่าน ศรีแก้ว ได้ทำการเปิดตัวพร้อมกับ นายเอกภาพ หงส์สกุล น้องชาย น.ส.ปวีณา หงส์สกุล ผู้สมัครสมาชิกสภาผู้แทนราษฎรเขตสายไหม และกมลพัฒน์ ปุงบางกระดี่ ว่าที่ผู้สมัครสมาชิกสภาผู้แทนราษฎร เขตบางขุนเทียน ต่อมาเมื่อมีการเปลี่ยนแปลงเขตเลือกตั้ง ทำให้เธอเปลี่ยนไปลงสมัครเขต 13 (เขตลาดพร้าว ยกเว้นแขวงจระเข้บัว และเขตบึงกุ่ม ยกเว้นแขวงคลองกุ่ม) แทน แต่ไม่ได้รับการเลือกตั้ง โดยแพ้ให้กับผู้สมัครจากพรรคก้าวไกล
ต่อมาใน พ.ศ. 2567 เธอได้รับตำแหน่งเป็นที่ปรึกษารัฐมนตรีว่าการกระทรวงวัฒนธรรมในรัฐบาลเศรษฐา ทวีสิน
ผลงาน > ละครซิทคอม

หลวงตามหาชน 2558   รับบท เจ้ณี  [ช่อง 3]
มายาคาเฟ่ (2548-2549) รับบท แพรว [ช่อง 3]
ระเบิดเถิดเทิงซอยข้าใครอย่าแตะ (2562) รับบท แพรวพราว (นักแสดงรับเชิญ) [ช่องเวิร์คพอยท์]
ผลงาน > ภาพยนตร์

มุม (2537)
ดาวพระศุกร์ (2537)
Charlie's Angels: Full Throttle (2546) (ให้เสียงพากย์)
มะหมา 4 ขาครับ (2550) (ให้เสียงพากย์ตัวละคร เซ็กซี่ ซึ่งเป็นสุนัข)
แอนิเมชั่นประวัติพระพุทธเจ้าปี2550 (ให้เสียงพากย์ นางตัณหา)
มะหมา 4 ขาครับ ภาค 2 (2555) (ให้เสียงพากย์ตัวละคร เซ็กซี่ ซึ่งเป็นสุนัข)
ทาสรักอสูร (2557)
ผลงาน > พิธีกร

รายการ ลุ้นระเบิด พ.ศ. 2539 - 2540 คู่กับ ตระการ พันธุมเลิศรุจี ช่อง 5
รายการ ท้าเที่ยวไทย พ.ศ. 2541 - 2542 คู่กับ วรุฒ วรธรรม ช่อง 5
รายการ จารบีสีชมพู พ.ศ. 2540 - 2541 ช่อง 5
รายการ จารบีปีเสือ พ.ศ. 2541 - 2542 ช่อง 5
รายการ เกมล่ามหาสนุก,เกมล่าทะลุมิติ (รับเชิญ) ช่อง 5
รายการ เกมพิศวง (รับเชิญ) ช่อง 7
รายการ ตีตั๋วทั่วไทย
รายการ สมองดีกับดีเบรม
รายการ เด็ดดาวสกาวใจ
รายการ สวยอย่างดารา (ออกอากาศช่องสตาร์แม็กซ์)
รายการ แม่บ้านประจัญบาน (ออกอากาศช่องไทยรัฐทีวี)
รายการ ก่อนเที่ยงบันเทิง 5 (ออกอากาศทาง ช่อง 5)
รายการ ทีเด็ดแม่บ้าน ทุกวันจันทร์ถึงวันศุกร์ เวลา 10.20 น. ทาง ช่อง 8 คู่กับ ดีใจ ดีดีดี , ศิริพร อยู่ยอด (เริ่มวันจันทร์ที่ 18 มีนาคม 2562)
รายการ บางกอก City เลขที่ 36 ทาง พีพีทีวี คู่กับ ชนกวนันท์ รักชีพ
สวย รวย แซ่บ ช่อง จีเอ็มเอ็ม 25 ร่วมกับ อุบลวรรณ บุญรอด และ ธัญญาเรศ เองตระกูล
ผู้หญิงอยากเล่า ช่อง จีเอ็มเอ็ม25 ร่วมกับ วรินดา ดำรงผล และ ทัชชกร บุญลัภยานันท์
ผลงาน > มิวสิควิดิโอ

ยังไม่ตาย ไฮแจ็ค (วงดนตรีไทย) (พ.ศ. 2537)
คนเลวที่รักเธอ ปนัดดา เรืองวุฒิ (พ.ศ. 2548)
รางวัลที่ได้รับ

รางวัลโทรทัศน์ทองคำ ครั้งที่ 16 (2544) สาขา นักแสดงสนับสนุนหญิงดีเด่น จากละครเรื่อง ทางผ่านกามเทพ (ช่อง 3)
รางวัลโทรทัศน์ทองคำ ครั้งที่ 18 (2546) สาขา นักแสดงสนับสนุนหญิงดีเด่น จากละครเรื่อง ดงดอกเหมย (ช่อง 3)
รางวัลโทรทัศน์ทองคำ ครั้งที่ 20 (2548) สาขา นักแสดงสนับสนุนหญิงดีเด่น จากละครเรื่อง แต่ปางก่อน (ช่อง 3)
แหล่งข้อมูลอื่น

อินสตาแกรมอ๋อม สกาวใจ
เฟซบุ๊คส่วนตัวอ่อม สกาวใจ
| ด ค กรางวัลโทรทัศน์ทองคำ สาขานักแสดงสมทบหญิงดีเด่น |
| --- | --- |
2529–2540:  จุรี โอศิริ (2529)  ปาหนัน ณ พัทลุง (2530)  ธนาภรณ์ รัตนเสน (2531)  ชไมพร จตุรภุช (2532)  ดวงดาว จารุจินดา (2533)  ดวงดาว จารุจินดา (2534)  ปภัสรา ชุตานุพงษ์ (2535)  สุภาภรณ์ คำนวณศิลป์ (2536)  รัญญา ศิยานนท์ (2537)  สิริยากร พุกกะเวส (2538)  บุษกร พรวรรณะศิริเวช (2539)  ธัญญา วชิรบรรจง (2540) 
2541–2551:  บุษกร พรวรรณะศิริเวช (2541)  ธัญญา วชิรบรรจง (2542)  พิศมัย วิไลศักดิ์ (2543)  สกาวใจ พูนสวัสดิ์ (2544)  อำภา ภูษิต (2545)  สกาวใจ พูนสวัสดิ์ (2546)  สโรชา วาทิตตพันธ์ (2547)  สกาวใจ พูนสวัสดิ์ (2548)  สาวิตรี สามิภักดิ์ (2549)  จริยา แอนโฟเน่ (2550)  จารุณี สุขสวัสดิ์ (2551) 
2552–2562:  พิมพ์มาดา บริรักษ์ศุภกร (2552)  รินลณี ศรีเพ็ญ (2553)  ณัฐริกา ธรรมปรีดานันท์ (2554)  ธัญญาเรศ รามณรงค์ (2555)  อำภา ภูษิต (2556)  วรัทยา นิลคูหา (2557)  คะนึงนิจ จักรสมิทธานนท์ (2558)  กมลเนตร เรืองศรี (2559)  ทัศนียา การสมนุช (2560)  ซาร่า เล็กจ์ (2561)  ศรีริต้า เจนเซ่น (2562) 
2563–2573:  บุษกร วงศ์พัวพันธ์ (2563)  ฑิฆัมพร ฤทธิ์ธาอภินันท์ (2564)  เพ็ญพักตร์ ศิริกุล (2565)  ปิยธิดา มิตรธีรโรจน์ (2566)
ณัฐวุฒิ แสนยะบุตร

| ณัฐวุฒิ แสนยะบุตร |
| --- | --- |
ชื่อเกิด: ณัฐวุฒิ แสนยะบุตร
เกิด: 28 สิงหาคม พ.ศ. 2539 (28 ปี) จังหวัดร้อยเอ็ด
คู่สมรส: เจนจิรา จำรูญพงษ์
บุตร: 2
อาชีพ: นักแสดง
ปีที่แสดง: พ.ศ. 2560–ปัจจุบัน
ผลงานเด่น: จาลอด – จักรวาลภาพยนตร์ไทบ้าน เดอะซีรีส์ (2560–ปัจจุบัน)
สังกัด: เซิ้ง โปรดักชั่น
ณัฐวุฒิ แสนยะบุตร (เกิด 28 สิงหาคม พ.ศ. 2539) ชื่อเล่น ด้งเด้ง เป็นนักแสดงชาวไทย เป็นที่รู้จักจากบทบาท "จาลอด" ในจักรวาลภาพยนตร์ไทบ้าน เดอะซีรีส์ เคยได้รับการเสนอชื่อเข้าชิงรางวัลภาพยนตร์แห่งชาติ สุพรรณหงส์ ครั้งที่ 27 สาขานักแสดงนำชายยอดเยี่ยม
นอกจากผลงานการแสดงแล้วณัฐวุฒิ แสนยะบุตร ยังมีผลงานเพลงในชื่อ "ลอด ออนเดอะร็อค" อีกทั้งยังมีผลงานเพลงในนามวง "ดีทีที" ร่วมกับ ธิติ ศรีนวล และชาติชาย ชินศรี
ประวัติ

ณัฐวุฒิ แสนยะบุตร เกิดเมื่อวันที่ 28 สิงหาคม พ.ศ. 2539 ที่จังหวัดร้อยเอ็ด มีชื่อเล่นว่า "ด้งเด้ง" จบการศึกษาชั้นมัธยมศึกษาตอนปลายจากโรงเรียนร้อยเอ็ดวิทยาลัย และศึกษาต่อที่คณะสถาปัตยกรรมศาสตร์ ผังเมืองและนฤมิตศิลป์ มหาวิทยาลัยมหาสารคาม
เข้าสู่วงการบันเทิง

ณัฐวุฒิ แสนยะบุตร ได้สมัครเข้าคัดเลือกตัวนักแสดงในภาพยนตร์เรื่อง ไทบ้าน เดอะซีรีส์ ขณะเรียนอยู่ที่มหาวิทยาลัยมหาสารคาม และได้รับบท จาลอด ตัวละครหลักของเรื่องในปี พ.ศ. 2560 จากบทบาทดังกล่าวทำให้เขาเป็นที่รู้จักในวงการบันเทิงรวมทั้งได้รับการเสนอชื่อให้เข้าชิงรางวัลภาพยนตร์แห่งชาติ สุพรรณหงส์ ครั้งที่ 27 สาขานักแสดงนำชายยอดเยี่ยม และได้รับบทจาลอดในจักรวาลภาพยนตร์ไทบ้านภาคต่อๆมา ได้แก่ ไทบ้าน เดอะซีรีส์ 2.1 (พ.ศ. 2561), ไทบ้าน เดอะซีรีส์ 2.2 (พ.ศ. 2561), ไทบ้าน x BNK48 จากใจผู้สาวคนนี้ (พ.ศ. 2563), หมอปลาวาฬ (พ.ศ. 2565) และ สัปเหร่อ (พ.ศ. 2566)
ผลงานการแสดง > ภาพยนตร์

| ปี | เรื่อง | บท | หมายเหตุ |
| --- | --- | --- | --- |
| 2560 | ไทบ้าน เดอะซีรีส์ | จาลอด |  |
| 2561 | ไทบ้าน เดอะซีรีส์ 2.1 | จาลอด |  |
| 2561 | ผู้บ่าวไทบ้าน 3 หมาน แอนด์ เดอะ คำผาน | บักที |  |
| 2561 | บ้านกู่ | ศักดิ์ | ภาพยนตร์สั้น |
| 2561 | ไทบ้าน เดอะซีรีส์ 2.2 | จาลอด |  |
| 2563 | ไทบ้าน x BNK48 จากใจผู้สาวคนนี้ | จาลอด |  |
| 2563 | รักหนูมั้ย | ออฟ |  |
| 2564 | ส้ม ปลา น้อย | ด้งเด้ง | รับเชิญ |
| 2565 | หมอปลาวาฬ | จาลอด |  |
| 2565 | ผ้าผีบอก | ศักดิ์ |  |
| 2566 | เซียนหรั่ง เดอะมูฟวี่ | ด้งเด้ง |  |
| 2566 | สัปเหร่อ | จาลอด |  |
| 2567 | ปะฉะดะ | หมี |  |
| 2567 | หลวงพี่เท่ง Comeback | ด้งเด้ง | รับเชิญ |
| 2567 | ผู้บ่าวนิกะห์ | บักไข่ |  |
ผลงานการแสดง > ผลงานทางโทรทัศน์

| ปี | เรื่อง/รายการ | บท | ช่อง |
| --- | --- | --- | --- |
| 2561 | เวทีทอง เวทีเธอ (E.P. 119) | แขกรับเชิญ | เวิร์คพอยท์ เอ็นเทอร์เทนเมนท์ |
| 2562 | ขอฮักได้ไหม | แต๋ว | ทรูไอดี |
| 2562 | 123 แรงค์กิ้งโชว์ (E.P. 40) | แขกรับเชิญ | เวิร์คพอยท์ เอ็นเทอร์เทนเมนท์ |
| 2563 | เกสมายเอจ รู้หน้าไม่รู้วัย (E.P. 107) | แขกรับเชิญ | ช่อง 7 เอชดี |
| 2563 | ซูเปอร์หม่ำ | แขกรับเชิญ | เวิร์คพอยท์ เอ็นเทอร์เทนเมนท์ |
| 2565 | ก็มาดิคร้าบ (E.P. 60) |  | เวิร์คพอยท์ เอ็นเทอร์เทนเมนท์ |
| 2566 | ไทบ้านคึกคัก มนต์รักอบต. | โก้ | วีทีวี |
| 2568 | ไอ้หนุ่มรถไถ | ห้อย | ช่อง 8 |
ผลงานเพลง > ลอด ออนเดอะร็อค

กฎคนขี้แพ้ (2562)
แม่ของลูก - Narano X ลอด ออนเดอะร็อค X Buppachon (2562)
รอเจ้าคิส feat.เต้ย อภิวัฒน์ (2563)
ฬอ - John X ลอด ออนเดอะร็อค (2563)
ปลายฝนต้นหนาว - ขยะหน้าต้นไม้ X แบงค์ ธนา X เซียนหรั่ง X บิวบอง X ลอด ออนเดอะร็อค (2564)
ข้าวหอมบอย - ลอด ออนเดอะร็อค X The Shock X SOMRAK (2565)
ผลงานเพลง > ดีทีที

เล็บขบ (2560)
ซู้เพิ่น Feat.Mayomwan (2561)
สังคัง (2561)
แกรนด์แรพิดส์

| แกรนด์แรพิดส์ |
| --- | --- |
นคร

    ธง ตรา Logo
สมญา: GR, Furniture City, Beer City USA
คำขวัญ: Motu Viget (Latin) (English: "Strength in activity")
thInteractive map of Grand Rapids
Grand RapidsInteractive map of Grand Rapidsแสดงแผนที่รัฐมิชิแกนGrand RapidsGrand Rapids (สหรัฐ)แสดงแผนที่สหรัฐ
พิกัด: 42°57′40″N 85°39′20″W﻿ / ﻿42.96111°N 85.65556°W﻿ / 42.96111; -85.65556
ประเทศ:  สหรัฐ
รัฐ:  รัฐมิชิแกน
เทศมณฑล: เคนต์
ก่อตั้ง: 1826
ตั้งเมือง: 1838 (หมู่บ้าน) 1850 (นคร)
การปกครอง
 • ประเภท: City commission
 • นายกเทศมนตรี: David LaGrand (D)
 • Manager: Mark Washington
 • Clerk: Joel Hondorp (R)
พื้นที่
 • นคร: 45.63 ตร.ไมล์ (118.19 ตร.กม.)
 • พื้นดิน: 44.78 ตร.ไมล์ (115.97 ตร.กม.)
 • พื้นน้ำ: 0.86 ตร.ไมล์ (2.22 ตร.กม.)  1.92%
ความสูง: 640 ฟุต (200 เมตร)
ประชากร (2020)
 • นคร: 198,893 คน
 • อันดับ: US: 115 MI: 2
 • ความหนาแน่น: 4,442.49 คน/ตร.ไมล์ (1,715.26 คน/ตร.กม.)
 • เขตเมือง: 605,666 (US: 70) คน
 • ความหนาแน่นเขตเมือง: 2,207.6 คน/ตร.ไมล์ (852.3 คน/ตร.กม.)
 • รวมปริมณฑล: 1,162,950 (US: 49th) คน
 • CSA: 1,502,552 (US: 40th)
เดมะนิม: Grand Rapidian
เขตเวลา: UTC−5 (EST)
 • ฤดูร้อน  (เวลาออมแสง): UTC−4 (EDT)
รหัสไปรษณีย์: 49501–49508, 49510, 49514–49516, 49518, 49523, 49525, 49534, 49546, 49548, 49555, 49560, 49588, 49594
รหัสพื้นที่: 616
FIPS code: 26-34000
GNIS feature ID: 0627105
เว็บไซต์: GrandRapidsMI.gov
แกรนด์แรพิดส์ (อังกฤษ: Grand Rapids) เป็นนครและที่ตั้งเทศมณฑลของเทศมณฑลเคนต์ รัฐมิชิแกน สหรัฐอเมริกา จากการสำรวจสำมะโนประชากรปี 2020 เมืองมีประชากร 198,893 คน เป็นเมืองที่มีประชากรมากเป็นอันดับสองในรัฐมิชิแกน รองจากดีทรอยต์
บตจิ เดอะ ร็อก!

| --- | --- |
บตจิ เดอะ ร็อก!
ปกเล่มที่ 1
ぼっち・ざ・ろっく! (Botchi za Rokku!)
แนว: สุขนาฏกรรม, เสี้ยวชีวิต, ดนตรี
มังงะ
เขียนโดย: อากิ ฮามาจิ
สำนักพิมพ์: โฮบุนชะ
สำนักพิมพ์ภาคภาษาไทย: ฟีนิกซ์
นิตยสาร: มังงะไทม์คิราระแม็กซ์
กลุ่มเป้าหมาย: เซเน็ง
วางจำหน่ายตั้งแต่: 19 ธันวาคม ค.ศ. 2017 – ปัจจุบัน
จำนวนเล่ม:  6    3
อนิเมะโทรทัศน์
กำกับโดย: เคอิจิโร ไซโต
เขียนบทโดย: เอริกะ โยชิดะ
ดนตรีโดย: โทโมกิ คิกูยะ
สตูดิโอ: โคลเวอร์เวิกส์
เครือข่าย: Tokyo MX, BS11, GTV, GYT, MRT, MBS, RKB, AT-X, WOWOW
เครือข่ายภาษาไทย: อนิพลัส
ฉาย:  9 ตุลาคม ค.ศ. 2022  – ปัจจุบัน
ตอน: 12
บตจิ เดอะ ร็อก! (ญี่ปุ่น: ぼっち・ざ・ろっく!; โรมาจิ: Botchi za Rokku!) เป็นซีรีส์มังงะญี่ปุ่นสี่ช่องที่เขียนและวาดภาพประกอบโดยอากิ ฮามาจิ ตีพิมพ์ในนิตยสาร มังงะไทม์คิราระแม็กซ์ ของสำนักพิมพ์โฮบุนชะตั้งแต่เดือนธันวาคม ค.ศ. 2017 และได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 6 โดยซีรีส์มังงะมีลิขสิทธิ์ในประเทศไทยโดยสำนักพิมพ์ฟีนิกซ์ มังงะได้รับการดัดแปลงเป็นซีรีส์อนิเมะโทรทัศน์โดยโคลเวอร์เวิกส์ ออกอากาศตั้งแต่เดือนตุลาคมถึงธันวาคม ค.ศ. 2022 โดยมีการประกาศฤดูกาลที่ 2 แล้ว
ตัวละคร > วงสายรัด

วงสายรัด หรือวงผูกมัด (結束バンド, Kessoku Bando) เป็นวงดนตรีหลักของเรื่อง มีฐานที่ STARRY ไลฟ์เฮาส์ในชิมาคิตาซาวะ นามสกุลของสมาชิกวงผูกมัดอ้างอิงมาจากนามสกุลของสมาชิกวงเอเชียนกังฟูเจเนเรชัน วงเจร็อกในชีวิตจริง รวมถึงอ้างอิงบทบาทในวงดนตรีด้วย (ยกตัวอย่างเช่น ยามาดะ ที่เล่นเบสในทั้งสองวง)
สื่อ > มังงะ

บตจิ เดอะ ร็อก! เขียนและวาดภาพประกอบโดยอากิ ฮามาจิ  มังงะได้รับการตีพิมพ์ในนิตยสาร มังงะไทม์คิราระแม็กซ์ ของสำนักพิมพ์โฮบุนชะ ในวันที่ 19 ธันวาคม ค.ศ. 2017 ในฐานะผลงานรับเชิญ การตีพิมพ์ซีรีส์แบบเต็มเริ่มต้นในนิตยสารฉบับเดียวกันในวันที่ 19 มีนาคม ค.ศ. 2018
มังงะมีลิขสิทธิ์ในประเทศไทยโดยสำนักพิมพ์ฟีนิกซ์ โดยประกาศลิขสิทธิ์เมื่อวันที่ 20 มีนาคม ค.ศ. 2024
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  27 กุมภาพันธ์ ค.ศ. 2019 | 978-4-8322-7072-5 | เมษายน ค.ศ. 2024 | — |
| 2 |  27 กุมภาพันธ์ ค.ศ. 2020 | 978-4-8322-7170-8 | กรกฎาคม ค.ศ. 2024 | — |
| 3 |  25 กุมภาพันธ์ ค.ศ. 2021 | 978-4-8322-7252-1 | สิงหาคม ค.ศ. 2024 | — |
| 4 |  26 สิงหาคม ค.ศ. 2022 | 978-4-8322-7388-7 | ธันวาคม ค.ศ. 2024 | — |
| 5 |  26 พฤศจิยายน ค.ศ. 2022 | 978-4-8322-7419-8 | มกราคม ค.ศ. 2025 | — |
| 6 |  25 สิงหาคม ค.ศ. 2023 | 978-4-8322-7477-8 | — | — |
สื่อ > อนิเมะ

มังงะได้รับการดัดแปลงเป็นซีรีส์อนิเมะโทรทัศน์โดยโคลเวอร์เวิกส์ โดยถูกประกาศในวันที่ 18 กุมภาพันธ์ ค.ศ. 2021 กำกับโดย Keiichirō Saitō เขียนบทซีรีส์โดย Erika Yoshida และออกแบบตัวละครโดย Kerorira โดยซีรีส์อนิเมะออกอากาศตั้งแต่วันที่ 9 ตุลาคมถึงวันที่ 24 ธันวาคม ค.ศ. 2022 ทาง Tokyo MX และเครือข่ายอื่น ๆ
แหล่งข้อมูลอื่น

เว็บไซต์ทางการอนิเมะ (ในภาษาญี่ปุ่น)
อนิเมะบตจิ เดอะ ร็อก! ที่เอไอเอสเพลย์
อนิเมะ บตจิ เดอะ ร็อก! ที่ปีลีปีลี
อนิเมะ บตจิ เดอะ ร็อก! ที่เน็ตฟลิกซ์
บตจิ เดอะ ร็อก! (มังงะ) ที่เครือข่ายข่าวอนิเมะ
| ด ค กโคลเวอร์เวิกส์ |
| --- | --- |
ซีรีส์โทรทัศน์:  Slow Start (2018)  Darling in the Franxx (2018)  เพอร์โซนา 5: ดิแอนิเมชัน (2018)  เรื่องฝันปั่นป่วยของผมกับรุ่นพี่บันนี่เกิร์ล (2018)  รู้ตัวอีกทีก็ตกเป็นของผู้ชายอันดับ 1 ที่สาวๆ อยากให้กอดไปซะแล้ว (2018)  Ace Attorney Season 2 (2018–2019)  แฟรี่เทล ศึกจอมเวทอภินิหาร (2018–2019)  พันธสัญญาเนเวอร์แลนด์ (2019–2021)  Fate/Grand Order - Absolute Demonic Front: Babylonia (2019–2020)  Auto Boy - Carl from Mobile Land (2020–2022)  มือปราบทายาทเศรษฐี (2020)  โฮริมิยะ สาวมั่นกับนายมืดมน (2021)  วันเดอร์เอ็ก ไพรออริตี (2021)  ชาโดว์เฮาส์ (2021–2022)  โตเกียวเขต 24 (2022)  หนุ่มเย็บผ้ากับสาวนักคอสเพลย์ (2022–ปัจจุบัน)  ชุดกะลาสีของอาเคบิจัง (2022)  สปาย × แฟมิลี (2022–ปัจจุบัน)  ในใจของคุโนอิจิ สึบากิ (2022)  บจจิเดอะร็อก! (2022)  ยูไนต์อัพ! (2023)  โฮริมิยะ สาวมั่นกับนายมืดมน -ส่วนเติมเต็ม- (2023)  วินด์เบรกเกอร์ (2024–ปัจจุบัน)  คน (ลึก) ไขปริศนา (ลับ) บทโรงเรียนประจำ (2024)  นายน้อยจอมโกย ก้าวสู่เส้นทางแห่งวีรบุรุษ (2024–ปัจจุบัน)  ถ้าสาวกิลด์จะเหนื่อยเบอร์นี้ ขอไปขยี้บอสเองได้มั้ยคะ (2025)  ยูไนต์อัพ! Uni:Birth (2025)  คน (ลึก) ไขปริศนา (ลับ) บทแม่มดเขียว (2025)  ดอกรักผลิบานที่กลางใจ (2025)  เรื่องฝันปั่นป่วยของผมกับซานตาคลอส (2025) 
ภาพยนตร์:  เรื่องฝันปั่นป่วยของผมกับรุ่นพี่บันนี่เกิร์ล เดอะ มูฟวี่ (2019)  Her Blue Sky (2019)  Saekano the Movie: Finale (2019)  Fate/Grand Order: Final Singularity-Grand Temple of Time: Solomon (2021)  Dakaichi: Spain Arc (2021)  เรื่องฝันปั่นป่วยของผมกับน้องสาวออกนอกบ้าน (2023)  สปาย X แฟมิลี โค้ด ไวท์ (2023)  เรื่องฝันปั่นป่วยของผมกับสาวน้อยสะพายกระเป๋า (2023)  ทราเปเซียม (2024)  ฟูเรรุ (2024)  Grotesque (2024) 
โอเอ็นเอ/โอวีเอ:  The Diary of Our Days (2018)  Persona 5: The Animation - Proof of Justice (2019)  Persona 5: The Animation - A Magical Valentine's Day (2019)  Sakura Wars: Sakura Kakumei Hana Saku Otome-tachi (2020)  Powerful Pro Yakyū Powerful Kōkō-hen (2021)  VOY@GER (2021) 
เกี่ยวข้อง:  เอ-1 พิกเจอร์ส  อะนิเพล็กซ์ 
  หมวดหมู่
รายพระนามคู่อภิเษกสมรสในพระมหากษัตริย์ปัจจุบัน
พระมหากษัตริย์ที่ไม่ได้อภิเษกสมรส

ฌูอัน อันริก บิบัส ซิซิลิอา ผู้ปกครองร่วมแห่งอันดอร์รา เป็นนักบวชของคริสจักรคาทอลิก โดยสาบานว่าจะครองตนเป็นโสด
พระบาทสมเด็จพระบรมนาถ นโรดม สีหมุนี พระมหากษัตริย์กัมพูชา
สมเด็จพระสันตะปาปาฟรานซิส พระสันตะปาปาผู้ครองวาติกัน เป็นนักบวชของคริสจักรคาทอลิก โดยสาบานว่าจะครองพระองค์เป็นโสด
พระมหากษัตริย์ที่ทรงเป็นม่าย

สมเด็จพระราชาธิบดีมุฮัมมัดที่ 6 พระมหากษัตริย์โมร็อกโก ราชาภิเษกสมรสกับ เจ้าหญิงลัลลา ซัลมา (มีพระราชบุตรด้วยกัน 2 พระองค์) ซึ่งทรงหย่าเมื่อวันที่ 21 มีนาคม พ.ศ. 2561
เจ้าชายฮันส์-อาดัมที่ 2 เจ้าผู้ครองลีชเทินชไตน์ อภิเษกสมรสกับ เจ้าหญิงมารี (มีพระราชบุตรด้วยกัน 4 พระองค์) ซึ่งสิ้นพระชนม์เมื่อวันที่ 21 สิงหาคม พ.ศ. 2564